UZNESENIE VLÁDY SLOVENSKEJ REPUBLIKY
č. 214
zo 7.  marca 2001
 
k vyhodnoteniu Stratégie vlády SR na riešenie problémov rómskej národnostnej menšiny a súboru opatrení na jej realizáciu I. etapa
 
Číslo materiálu:	1706/2001	
Predkladateľ:	podpredseda vlády P. Csáky	
Vláda
A.	A.          berie na vedomie
 
A.1.	A.1.               vyhodnotenie Stratégie vlády SR na riešenie problémov rómskej národnostnej menšiny a súboru opatrení na jej realizáciu – I. etapa, v aktualizovanom znení;
B.	B.          ukladá
členom vlády 
 
B.1.	B.1.                realizovať aktivity podľa prílohy tohto uznesenia
	                                                do 31. júla 2001
	podpredsedovi vlády P. Csákymu
 
B.2.	B.2.                v spolupráci s ministerkou financií, ministrom školstva a prednostom Krajského úradu Košice  prerokovať financovanie I. etapy dostavby ZŠ Podjavorinskej, Košice – Luník IX  vo výške 45 mil. Sk a výstavbu budovy základnej školy a materskej školy na Novej ulici v Sečovciach vo výške 12 mil. Sk formou kapitálových výdavkov pre Krajský úrad Košice 
	                                                17. marec 2001
ministerke financií
B.3.	B.3.                uvoľniť finančné prostriedky z kapitoly Všeobecná pokladničná správa – Rezerva  na projekty riešenia problémov rómskej komunity vo výške 
- bežné výdavky		198 000  Sk
- kapitálové výdavky		  92 000  Sk
 
pre Krajský úrad Banská Bystrica na podporu projektu Rómskej informačnej agentúry pri Okresnom úrade Lučenec,
 
B.4.	B.4.                uvoľniť finančné prostriedky z kapitoly Všeobecná pokladničná správa – Rezerva  na projekty riešenia problémov rómskej komunity vo výške 
- bežné výdavky 		450 000  Sk
pre Krajský úrad Košice na podporu projektu „Bezpečný Luník“ v Košiciach na sídlisku Luník IX.
	                                                15. marec 2001
C.	C.          súhlasí
 
C.1.	C.1.               so zmenou účelu použitia finančných prostriedkov v uznesení vlády SR č. 922 z 8.11.2000, v bode B.1. nasledovne:
pre Krajský úrad Košice vo výške		150 000  Sk
pre Občianske združenie JEKHETANE ROMA v Moldave nad Bodvou na zabezpečenie prevádzky kultúrneho centra v roku 2001
 
Vykonajú:		členovia vlády 
			prednosta Krajského úradu Košice 
Na vedomie:		prednosta Krajského úradu Banská Bystrica

 

 

 

 

 

 

 

 

 

 
 
									P r í l o h a
									k uzneseniu vlády SR
									číslo 214/2001
									__________________

I.	I.                   - k bodom B.2.; B.3.
 
-         vzhľadom na prioritný charakter doplnenia kapacít na ZŠ Podjavorinská, Košice – Luník IX sa navrhuje dofinancovať I. etapa dostavby tejto ZŠ tak, aby vyučovanie v nových učebniach mohlo byť zahájené k 1. septembru 2001. II. etapa sa plánuje dofinancovať v spolupráci s Európskou rozvojovou bankou.
 
-         na základe spolupráce so Svetovou bankou sa plánuje v r. 2001 rozšíriť Sekretariát splnomocnenca vlády SR na riešenie problémov rómskej národnostnej menšiny v Bratislave a otvoriť detašované pracovisko v Košiciach. Na základe návrhu KÚ Banská Bystrica sa navrhuje podpora na 6 mesiacov pre Rómsku informačnú agentúru v Lučenci s 3 pracovníkmi z prostriedkov Všeobecná pokladničná správa štátneho rozpočtu SR – Rezerva na riešenie problémov rómskej komunity na doplnenie systému pracovísk, zaoberajúcich sa rómskou problematikou.

II.	II.                - k bodu C
 
-	-                     navrhuje sa vyhovieť požiadavke KÚ Košice zo dňa 28.12.2000 na zmenu účelu použitia finančných prostriedkov z uznesenia vlády SR č. 922/2000 zo dňa 8.11. 2000, bodu B.1. Dokončenie kultúrneho centra sa uskutočnilo za aktívnej účasti samosprávy v Moldave nad Bodvou, občianskeho združenia JEKHETANE ROMA mieni využívať už raz odsúhlasené finančné prostriedky zo štátneho rozpočtu r. 2000 na zabezpečenie prevádzky kultúrneho centra v r. 2001.
 
 III.       Prehľad aktivít v zmysle bodu B.1. tohto uznesenia vlády SR
 
a)          oblasť boja proti diskriminácii
 
Ministerstvo zahraničných vecí SR predloží do 31. decembra 2001 NR SR návrh na vyslovenie súhlasu s ratifikáciou 12. dodatkového protokolu k Európskej konvencii o ľudských právach.
Úrad vlády SR – Sekcia ľudských práv a menšín predloží do 30. septembra 2001 Návrh zákona na ochranu občanov SR proti všetkým formám diskriminácie.
Úrad vlády SR – Sekcia ľudských práv a menšín predloží do 31. marca 2001 Správu o priebehu kampane Vlády SR proti rasizmu a všetkým formám intolerancie.
 
b)         oblasť vzdelávania
 
Ministerstvo školstva SR predloží do 31. marca 2001 koncepciu výchovy a vzdelávania rómskych detí a žiakov.
Ministerstvo školstva SR a Ministerstvo práce, sociálnych vecí a rodiny SR predloží do 30. apríla 2001 analýzu možnosti viazania vyplatenia prídavkov na deti, resp. sociálnych dávok na realizovanie pravidelnej povinnej školskej dochádzky.
Ministerstvo školstva SR predloží v spolupráci s prezidentskou kanceláriou projekt internátnej strednej školy na podporu talentovaných rómskych žiakov do 30. apríla 2001.
 
c)         oblasť bývania
 
Ministerstvo výstavby a regionálneho rozvoja SR predloží na rokovanie vlády program podpory výstavby obecných nájomných bytov odlišného štandardu určených pre bývanie občanov v hmotnej núdzi ako i technickej vybavenosti v rómskych osadách do 31. 3. 2001

d)         oblasť infraštruktúry
 
Úrad vlády SR – Sekcia ľudských práv a menšín v spolupráci so Sekretariátom splnomocnenca vlády SR na riešenie problémov rómskej menšiny predloží návrh projektu PHARE 2001 vo výške 10 MEUR (z toho 5 MEUR z prostriedkov PHARE EÚ) do 20. marca 2001.

e)         jazykové práva, kultúrna a školská oblasť
 
Úrad vlády SR – Sekcia ľudských práv a menšín v spolupráci s Ministerstvom školstva SR a Ministerstvom zahraničných vecí SR predloží projekt do programu PHARE 2001 vo výške 9 MEUR na riešenie implementácie jazykových a kultúrnych práv a vzdelávacích programov pre potreby rómskej komunity, v zmysle hodnotiacej správy EÚ za rok 2000, do 15. marca 2001.
Ministerstvo zahraničných vecí SR predloží NR SR Európsku chartu regionálnych alebo menšinových jazykov na vyslovenie súhlasu do 31. marca 2001.

f)          zistenie reálnejšieho počtu občanov SR, patriacich k menšinám
 
Úrad vlády SR – Sekcia ľudských práv a menšín predloží do vlády SR materiál „Prihlás sa k vlastnej identite“ do 15. marca 2001.
 
g)          analýza možnosti podpory efektívneho modelu rodiny v SR
 
Ministerstvo práce, sociálnych vecí a rodiny SR predloží na rokovanie vlády analýzu možnosti účelného využívania sociálnych dávok a navrhne opatrenia na ich efektívnejšie využívanie v prospech rodín s nezaopatrenými deťmi do 30. 6. 2001
 
 h)        zmena obrazu rómskej komunity SR v zahraničí
 
Úrad vlády SR v spolupráci s Ministerstvom zahraničných vecí SR organizuje výstavu diel  rómskych žiakov z Jarovníc spolu s vystúpením divadla ROMATHAN a prezentáciu aktivít vlády SR v oblasti rómskej politiky z PZ Rady Európy v Štrasbourgu, v Európskom parlamente v Bruseli a v mestách Belgického kráľovstva, do 31. júla 2001.
 
i)           zefektívnenie výkonu realizovania rómskej politiky vlády SR prostredníctvom sekretariátu splnomocnenca vlády SR na riešenie problémov rómskej menšiny
 
Úrad vlády SR – Sekretariát podpredsedu vlády SR Pála Csákyho predloží výsledky auditu Svetovej banky s návrhom na ďalší postup, do 30. júna 2001.